År A

**KRISTI HIMMELFART**

P: Kære kristne! Vi er nu samlet 40 dage efter påske for at fejre Kristi himmelfart.

 Lad os i tillid til ham, som har sat sig ved Faderens højre hånd i himlen, vende os til Gud i bøn:

1. At alle de, som i denne påske er gjort til disciple

 ved at blive døbt i Faderens og Sønnens og Helligåndens navn,

 må blive bevaret i Kirken som Kristi gode disciple.

 Derom beder vi.

A: Herre, hør vor bøn.

2. At de, som troner på jorden,

 må bøje sig for Kristus, som troner i himlen.

 Derom beder vi.

A: Herre, hør vor bøn.

3. At alle, som føler sig forladt og ensomme,

 må få trøst fra Helligånden, som Kristus lovede at sende.

 Derom beder vi.

A: Herre, hør vor bøn.

4. At den opstandne Kristus må leve videre

 i vor menighed,

 når vi samles om Guds ord og sakramenterne.

 Derom beder vi.

A: Herre, hør vor bøn.

P: Himmelske Fader, almægtige Gud,

 du, som oprejste din Søn fra de døde

 og satte ham ved din højre hånd i himlen,

 giv, at vi altid må forblive i fællesskabet med dig.

 Ved Kristus, vor Herre.

A: Amen.